Kunsthalle – hlavné dejisko festivalu.
Art Film Fest v roku 2016.
Art Film Fest v roku 2014.
Logo používané do roku 2023
Hercova misia, Most slávy 2014.
Pamätná tabuľa na Moste slávy v Trenčianskych Tepliciach.
Pamätná tabuľa Bena Kingsleyho.
Pamätná tabuľa Gérarda Depardieua.
Pamätná tabuľa Emmanuelle Béartovej.
Pamätná tabuľa Jánosa Bána.
Pamätná tabuľa Zuzany Kronerovej.
Pamätná tabuľa Zděnka Svěráka.
Pamätná tabuľa Ivana Trojana.
Pamätná tabuľa Martina Hubu.
Pamätná tabuľa Júliusa Satinského.
Pamätná tabuľa Barbory Bobuľovej.
**Medzinárodný filmový festival Art Film**, skrátene **MFF Art Film** (staršie názvy **Art Film Fest**, **Artfilm**) je medzinárodný filmový festival, ktorý vznikol v roku 1993, po vzniku samostatného Slovenska. Je najdlhšie organizovaným medzinárodným filmovým festivalom bez prerušenia. Od roku 2016 sa festival koná v Košiciach. Podujatie sa už tradične koná od 21. do 28. júna. Festival sprevádzajú rôzne autogramiády, diskusie, koncerty a workshopy. Každoročne sem zavítajú tisícky divákov, medzi ktorých patria – milovníci filmu, laická verejnosť, študenti, umelci, filmoví profesionáli a samozrejme známe osobnosti filmového sveta.

História
--------

Tradícia tohto festivalu vznikla vďaka iniciatíve filmového režiséra a dlhoročného umeleckého riaditeľa festivalu Petra Hledíka. Podľa Hledíka vznik samotného festivalu závisel od doby. Práve na začiatku 90. rokov zanikali filmové štúdiá na Kolibe, rýchlo ubúdali finančné prostriedky na slovenskú kinematografiu a filmy sa takmer prestali nakrúcať.

Prvý ročník sa uskutočnil 14. júna 1993 v Trenčianskych Tepliciach pod záštitou UNESCO. Festival bol akousi komornou prehliadkou dokumentárnych filmov. Premietanie sa konalo len v jednom kine a len pre dve stovky divákov.

Z toho malého stretnutia filmových tvorcov a fanúšikov sa v priebehu rokov stala jedna z najvýznamnejších kultúrnych udalostí na Slovensku. Vďaka neskôršiemu rozšíreniu festivalu aj do Trenčína, Artfilm pritiahol množstvo nových divákov. V roku 1993 Artfilm navštívilo len 300 divákov. No v roku 2009 privítal až 25 tisíc návštevníkov.

Keďže rok 1992 bol medzinárodným rokom baroka a pri tejto príležitosti vzniklo mnoho filmov, prvý ročník festivalu v roku 1993 bol venovaný filmom o baroku. Keďže v tomto čase došlo aj k zániku Česko-Slovenska, organizátori učinili rozhodnutie urobiť aj prehliadku dokumentárnej tvorby z obdobia Československa. Hviezdou prvého ročníka sa stal britský avantgardný filmár Peter Greenaway.

Okolo roku 1995 si organizátori uvedomili, že premietanie len dokumentárnych filmov, je veľmi limitujúce a tak programovú ponuku festivalu rozšírili. Prvým výrazným medzníkom v histórii Artfilmu bol rok 1995. Vtedy festival po prvý krát zmenil svoje zameranie a stal sa prehliadkou filmov o umení a umelcoch. V tomto roku bola po prvý raz udelené aj ocenenie *Hercova Misia – Actor’s Mission Award*. Jej prvým laureátom sa stal taliansky herec Franco Nero.

Do roku 2015 si *Hercovu misiu* osobne prevzalo až 56 slovenských, českých i svetových hereckých osobností. Medzi týmito osobnosťami sú aj slávni jedinci ako Ben Kingsley, Gérard Depardieu, Jeremy Irons, Isabelle Huppert, Geraldine Chaplin, Klaus Maria Brandauer, Erland Josephson, Jacqueline Bisset, Omar Sharif, Jean-Paul Belmondo, ale aj Vlastimil Brodský, Iva Janžurová, Zdeněk Svěrák, Josef Abrhám, Jozef Kroner, Juraj Kukura, Marián Labuda a další prominenti svetovej, českej i slovenskej hereckej scény.

V roku 1997 bola do programu po prvý raz zaradená súťaž celovečerných hraných filmov. Tento rok priniesol premietania aj do Trenčína.

V roku 2001 sa začalo, popri hercoch oceňovať aj domácich a zahraničných filmových profesionálov rôznych filmárskych povolaní. Cena *Zlatá kamera* sa udeľuje za výrazný prínos do oblasti kinematografie. Cenu doposiaľ získalo 36 filmových osobností ako napríklad Roman Polanski, Jean-Claude Carriére, Emir Kusturica, Ettore Scola, Andrej Končalovskij, Ulrich Seidl, Andrzej Wajda, Martin Hollý, Juraj Jakubisko, Dušan Hanák a mnohí ďalší.

Od roku 2002 sa Artfilm začal nazývať ako festival filmového umenia a od tejto doby mu dominujú celovečerné hrané filmy z celého sveta. Tento rok priniesol aj obľúbené kino pod holým nebom – *Kočovný kinematograf bratov Čadíkovcov*. V roku 2005 festival organizačne prevzal produkčný dom *Forza*, ktorý Artfilm stabilizoval po personálnej aj finančnej stránke. Prezidentom festivalu sa stal Milan Lasica, viceprezidentom a riaditeľom *Hercovej misie* a *Zlatej kamery* Peter Hledík. 15 rokov existencie Artfilmu priniesol rok 2007 a do svojej histórie si tak festival zapísal 105 festivalových dní, počas ktorých sa premietlo viac ako 1500 celovečerných, strednometrážnych aj krátkých hraných filmov, ale aj množstvo animovaných, dokumentárnych a experimentálnych filmových diel.

Novým programovým riaditeľom sa stal v roku 2009 Peter Nágel a Artfilm zmenil svoj názov na dnešný Art Film Fest. Festival navštívilo 24 tisíc priaznivcov, čo značilo výrazné oživenie v oku diváka.

Art Film Fest po 23 rokoch zmenil miesto konania. V roku 2016 sa stali Košice novým mestom v ktorom sa festival koná do dnes. Festival sa už tradične koná od 14. do 22. júna v priestoroch košickej Kunsthalle, Kulturparku, kinosále Starej radnice (bývalé *Kino Slovan*), Kine Úsmev v Tabačke Kulturfabrik a Amfiteátri. V nasledujúcich rokoch sa podľa plánov mesta majú postupne zrekonštruovať aj iné vhodné priestory, rovnako využiteľné pre festival - Kino Družba, ďalší objekt v Kulturparku ale aj Záhradné kino.

1. decembra 2023 nastala zmena identity a mena festivalu na MFF Art Film resp. jeho anglický ekvivalent IFF Art Film.

Modrý anjel a súťaže
--------------------

MFF Art Film má viaceré súťažné kategórie a ocenenia. Súťaž hraných filmov hodnoti 5-členná a súťaž krátkych filmov 3-členná medzinárodná porota. Do oboch porôt sú dopredu nominovaní odborníci z rôznych filmových profesií.

### Modrý anjel

* Modrý anjel za najlepší hraný film – cena udeľovaná producentovi filmu
* Modrý anjel za najlepšiu réžiu – cena udeľovaná režisérovi filmu
* Modrý anjel za najlepší ženský herecký výkon – cena udeľovaná herečke filmu
* Modrý anjel za najlepší mužský herecký výkon – cena udeľovaná hercovi filmu
* Modrý anjel – ocenenie za najlepší krátky film udeľované režisérovi filmu.

### Medzinárodná súťaž hraných filmov nad 60 minút

Prihlásiť sa môžu len hrané filmy vyprodukované za predchádzajúci a aktuálny rok. Súťaž je určená najmä začínajúcim tvorcom – prihlásiť je môžné len debuty alebo druhý a tretí film režiséra.

### Medzinárodná súťaž krátkych filmov do 30 minút

Súťaž nie je žánrovo obmedzená – môžu sa prihlasovať hrané, dokumentárne, animované a iné filmy.

### Hercova misia

Hercova misia je ocenenie udeľované od roku 1995. So ziskom ocenenia bola spojená tradícia pripevnenia ceduľky s menom oceneného na most Slávy, ktorý sa nachádza v Trenčianskych Tepliciach.

**Nositelia:**

| Rok festivalu | Laureát | Národnosť laureáta |
| --- | --- | --- |
| 1995 | Nero, FrancoFranco Nero | Italy  Taliansko |
| 1996 | Lollobrigida, GinaGina Lollobrigida | Italy  Taliansko |
| Sordi, AlbertoAlberto Sordi | Italy  Taliansko |
| Kroner, JozefJozef Kroner | Slovakia  Slovensko |
| 1997 | Chaplinová, GeraldineGeraldine Chaplinová | USA  USA |
| Brodský, VlastimilVlastimil Brodský | Czechia  Česko |
| 1998 | Törőcsiková, MariMari Törőcsiková | Hungary  Maďarsko |
| Josephson, ErlandErland Josephson | Sweden  Švédsko |
| Girardotová, AnnieAnnie Girardotová | France  Francúzsko |
| 1999 | Janžurová, IvaIva Janžurová | Czechia  Česko |
| Placido, MicheleMichele Placido | Italy  Taliansko |
| Olbrychski, DanielDaniel Olbrychski | Poland  Poľsko |
| Lorenová, SophiaSophia Lorenová | Italy  Taliansko |
| 2000 | Chudík, LadislavLadislav Chudík | Slovakia  Slovensko |
| Brejchová, JanaJana Brejchová | Czechia  Česko |
| Deneuve, CatherineCatherine Deneuve | France  Francúzsko |
| 2001 | Bartoška, JiříJiří Bartoška | Czechia  Česko |
| Vášáryová, EmíliaEmília Vášáryová | Slovakia  Slovensko |
| Belmondo, Jean-PaulJean-Paul Belmondo | France  Francúzsko |
| 2002 | Turzonovová, BožidaraBožidara Turzonovová | Slovakia  Slovensko |
| Polívka, BolekBolek Polívka | Czechia  Česko |
| Muti, OrnellaOrnella Muti | Italy  Taliansko |
| 2003 | Brandauer, Klaus MariaKlaus Maria Brandauer | Austria  Rakúsko |
| Cserhalmi, GyörgyGyörgy Cserhalmi | Hungary  Maďarsko |
| Bohdalová, JiřinaJiřina Bohdalová | Czechia  Česko |
| Stuhr, JerzyJerzy Stuhr | Poland  Poľsko |
| 2004 | Fialová, KvětaKvěta Fialová | Czechia  Česko |
| Kvietik, ŠtefanŠtefan Kvietik | Slovakia  Slovensko |
| 2005 | Veškrnová–Havlová , DagmarDagmar Veškrnová–Havlová  | Czechia  Česko |
| Kinski, NastassjaNastassja Kinski | Germany  Nemecko |
| 2006 | Lipský, LubomírLubomír Lipský | Czechia  Česko |
| Bisset, JacquelineJacqueline Bisset | UK  Spojené kráľovstvo |
| 2007 | Huppertová, IsabelleIsabelle Huppertová | France  Francúzsko |
| Karanović, MirjanaMirjana Karanović | Serbia  Srbsko |
| Labuda, MariánMarián Labuda | Slovakia  Slovensko |
| 2008 | Caselli, ChiaraChiara Caselli | Italy  Taliansko |
| Sharif, OmarOmar Sharif | Egypt  Egypt |
| Palúch, IvanIvan Palúch | Slovakia  Slovensko |
| Ullmannová, LivLiv Ullmannová | Norway  Nórsko |
| 2009 | Irons, JeremyJeremy Irons | UK  Spojené kráľovstvo |
| Hanzlík, JaromírJaromír Hanzlík | Czechia  Česko |
| 2010 | Depardieu, GérardGérard Depardieu | France  Francúzsko |
| Kňažko, MilanMilan Kňažko | Slovakia  Slovensko |
| Abrhám, JosefJosef Abrhám | Czechia  Česko |
| 2011 | Bán, JánosJános Bán | Hungary  Maďarsko |
| Svěrák, ZdeněkZdeněk Svěrák | Czechia  Česko |
| Kronerová, ZuzanaZuzana Kronerová | Slovakia  Slovensko |
| 2012 | Béart, EmmanuelleEmmanuelle Béart | France  Francúzsko |
| Donutil, MiroslavMiroslav Donutil | Czechia  Česko |
| Kingsley, BenBen Kingsley | UK  Spojené kráľovstvo |
| 2013 | Huba, MartinMartin Huba | Slovakia  Slovensko |
| Satinský, JúliusJúlius Satinský Satinský dostal pamätnú tabuľu za roky 2002 až 2013. | Slovakia  Slovensko |
| Bobuľová, BarboraBarbora Bobuľová | Slovakia  Slovensko |
| 2014 | Trojan, IvanIvan Trojan | Czechia  Česko |
| Cardinaleová, ClaudiaClaudia Cardinaleová | Italy  Taliansko |
| 2015 | Geislerová, AnnaAnna Geislerová | Czechia  Česko |
| Kukura, JurajJuraj Kukura | Slovakia  Slovensko |
| 2016 | Ristovski, LazarLazar Ristovski | Serbia  Srbsko |
| Roden, KarelKarel Roden | Czechia  Česko |
| 2017 | Vetchý, OndřejOndřej Vetchý | Czechia  Česko |
| Vášáryová, MagdaMagda Vášáryová | Slovakia  Slovensko |
| 2018 | Mauréry, ZuzanaZuzana Mauréry | Slovakia  Slovensko |
| Chýlková, IvanaIvana Chýlková | Czechia  Česko |
| 2019 | Lábus, JiříJiří Lábus | Czechia  Česko |
| 2020 | – (ročník zrušený – pandémia COVID-19) | – |
| 2021 | Nárožný, PetrPetr Nárožný | Czechia  Česko |
| 2022 | – (ročník zrušený – chýbajúce financie) | – |
| 2023 | Studenková, ZdenaZdena Studenková | Slovakia  Slovensko |
| Holubová, EvaEva Holubová | Czechia  Česko |
|

Referencie
----------

1. 1 2  reb. Filmový festival Art Film fest má novú vizuálnu identitu. *medialne.etrend.sk* (Bratislava: TREND Holding), 2019-01-03. Dostupné online [cit. 2019-05-04]. ISSN 1337-0006.
2. 1 2 3 4 5   *FORZA: Art Film Fest* [online]. forza.sk, [cit. 2019-05-04]. Dostupné online.
3. 1 2   *Art Film Fest spustil predpredaj cinepassov na svoj 27. ročník.* [online]. gregi.net, [cit. 2019-05-04]. Dostupné online.
4. ↑   *Art Film Fest 2019* [online]. citylife.sk, [cit. 2019-05-04]. Dostupné online.
5. ↑   *Art Film Fest 2019: Kedy a kde si tento rok spoločne pozrieme stovky filmov?* [online]. rewind.sk, 2019-01-03, [cit. 2019-05-04]. Dostupné online.
6. 1 2 3 4 5 6 7 8 9 10   *História festivalu* [online]. artfilmfest.sk, [cit. 2019-05-04]. Dostupné online.
7. ↑   *Art Film Fest* [online]. slovakia.travel, [cit. 2019-05-04]. Dostupné online.
8. ↑  AFF Press. *30. ročník MFF Art Film sa uskutoční od 21. do 28. júna 2024 v Košiciach* [online]. Košice: iffartfilm.com, 2023-12-01, [cit. 2024-02-02]. Dostupné online.
9. ↑  Tiscali.cz. *Zdeněk Svěrák převezme cenu Hercova mise* [online]. dokina.tiscali.cz, 2011-05-02, [cit. 2019-05-04]. Dostupné online. Archivované 2019-02-18 z originálu. (po česky)
10. ↑  ČTK. Svěrák dostal na Slovensku cenu a hned ji rozbil. *iDNES.cz* (Praha: MAFRA), 2011-06-20. Dostupné online [cit. 2019-05-04]. (po česky)
11. ↑   *História ocenení Hercova misia* [online]. artfilmfest.sk, [cit. 2019-05-04]. Dostupné online.
12. ↑  TASR. Art Film Fest v Košiciach tento rok nebude, organizátorom chýbajú peniaze. *SME* (Bratislava: Petit Press), 2022-04-26. Dostupné online [cit. 2022-04-29]. ISSN 1335-4418.
13. ↑  TV KOŠICE.sk. *FOTO: Ocenenie Hercova misia si prevzala Zdena Studenková* [online]. Košice: tvkosice.sk, 2023-06-17, [cit. 2023-06-18]. Dostupné online.
14. ↑  TV KOŠICE.sk. *FOTO: Ocenenie Hercova misia si prevzala česká herečka Eva Holubová* [online]. Košice: tvkosice.sk, 2023-06-22, [cit. 2023-06-22]. Dostupné online.

Pozri aj
--------

* Art film
* Kunsthalle Košice
* Kasárne Kulturpark

Iné projekty
------------

Commons
* Spolupracuj na Commons Commons ponúka multimediálne súbory na tému **Art Film Fest**

Externé odkazy
--------------


|  |  |
| --- | --- |
| Portal | Filmový portálKošický portál |

* Oficálna stránka festivalu